I begynnelsen var mørke ølsorter som bayerøl og bokkøl de viktigste, frem til pilsner ble mer populært i 1930-årene. Vørterøl har vært i produksjon ved E.C. Dahls siden 1907, og noe senere kom lagerølet. E.C. Dahls har også et tradisjonelt juleøl. I juni 2000 ble produksjon og tapping av Nordlandspils flyttet til Trondheim. Bryggeriet har dessuten konsesjon for brygging av Carlsberg. I tilknytning til 145-årsjubileet i 2001 lanserte man 1856, et øl som bare ble distribuert i Midt-Norge.